ເກົາຫຼີໃຕ້ຈະດໍາເນີນການຕາມ ແຜນການຊ້ອມລົບໃຊ້ກະສຸນແທ້
ເຈົ້າໜ້າທີ່ເກົາຫຼີໃຕ້ ກ່າວໃນວັນເສົາມື້ນີ້ວ່າ ກອງທັບຂອງເກົາຫຼີໃຕ້ພ້ອມແລ້ວທີ່ຈະຕ້ອບໂຕ້ ຕໍ່ການທ້າທາຍເກາະຜິດໃດໆກໍຕາມທີ່ອາດມີຂຶ້ນ.
ເຈົ້າໜ້າທີ່ກອງທັບຂອງເກົາຫຼີໃຕ້ກ່າວວ່າ ຕົນຈະດຳເນີນການຕາມແຜນທີ່ໄດ້ວາງໄວ້ກ່ຽວກັບ ການຊ້ອມລົບໃຊ້ລູກປືນຫຼືກະສຸນແທ້ ເທິງເກາະດອນແຫ່ງນຶ່ງທີ່ເກົາຫຼີເໜືອໄດ້ຍິງປືນໃຫຍ່ໃສ່ ໃນເດືອນແລ້ວນີ້ ທັງໆທີ່ໄດ້ຮັບການຂົ່ມຂູ່ຈາກພຽງຢາງ ເຈົ້າໜ້າທີ່ທ່ານນຶ່ງ ຈາກຄະນະເສນາທິການຮ່ວມຂອງເກົາຫຼີໃຕ້ກ່າວໃນວັນເສົາມື້ນີ້ວ່າກອງ ທັບຂອງເກົາຫຼີໃຕ້ພ້ອມແລ້ວທີ່ຈະຕ້ອບໂຕ້ຕໍ່ການທ້າທາຍເກາະຜິດໃດໆກໍຕາມທີ່ອາດມີຂຶ້ນ ທ່ານກ່າວຕື່ມວ່າ ການຊ້ອມລົບຈະບໍ່ມີຂຶ້ນໃນວັນເສົາມື້ນີ້ ຍ້ອນສະພາບດິນຟ້າອາກາດບໍ່ດີ ແຕ່ກໍເວົ້າວ່າ ມັນຈະມີຂຶ້ນພາຍໃນວັນອັງຄານຈະມາ ອົງການຂ່າວສູນກາງຂອງທາງການເກົາຫຼີເໜືອ ໄດ້ອ້າງຄຳເວົ້າຂອງກອງທັບເກົາຫຼີເໜືອທີ່ ກ່າວໃນມື້ວັນສຸກວານນີ້ວ່າ ຖ້າການຊ້ອມລົບຂອງເກົາຫຼີໃຕ້ ຫາກມີຂຶ້ນຈິງ ຄວາມເຂັ້ມຂຸ້ນ ແລະລັດສະໝີກ່ຽວກັບປະສິດທິພາບໃນການຍິງຂອງຕົນແມ່ນຈະຮ້າຍແຮງກວ່າການລະດົມ ຍິງໃສ່ເກາະ Yeonpyeong ໃນເດືອນແລ້ວ ມີຜູ້ເສຍຊີວິດ 4 ຄົນ ໃນການຍິງປືນໃຫຍ່ ຂອງເກົາຫຼີເໜືອໂຈມຕີເກາະດັ່ງກ່າວ